Нейно Превъзходителство Ема Хопкинс – посланик на Обединеното кралство Великобритания в Република България, ще гостува на младшите посланици на Европейския парламент от Профилирана гимназия „Иван С. Аксаков“, съобщиха от учебното заведение. 
[bookmark: _GoBack]Визитата ще бъде в четвъртък, 11 октомври от 13.30 часа.
Високата гостенка ще бъде придружена от Бен Тъфт и Джеймс Бел, експерти по стратегически комуникации от Кабинета на министър-председателя на Великобритания Тереза Мей.
Срещата ще се проведе в зала „Европа“ на ПГ „Иван С. Аксаков“ – Пазарджик.
Профилирана гимназия „Иван Сергеевич Аксаков“ е едно 6-те училища в страната, избрано от Атлантическия клуб в България, с подкрепата на „Публична дипломация“ на НАТО за участие в проект „Младежки посланици на НАТО“. Проектът има за цел да запознае младите хора с националните приоритети в областта на външната политика, дейността на НАТО и приносът на България в системата за колективната сигурност и отбрана.

